cyanic-selkie/wikianc huggingface dataset:
Harmaatinami
Levinneisyys ja elinympäristö
Harmaatinamia tavataan Andien itäisillä rinteillä ja Brasilian Cerradossa. Larensis-alalaji on levinnyt Kolumbian keskiosiin ja Venezuelan luoteisosiin. Alalajia kleei taas tavataan Kolumbian eteläosista ja Ecuadorin itäosista Peruun, Boliviaan ja Brasilian länsiosiin. Alalaji septentrionalis elää luoteisessa Venezuelassa ja mahdollisesti myös Guyanassa, mistä sitä ei kuitenkaan ole tavattu viime aikoina. Nimialalaji tao on kotoperäinen Brasilian pohjoisosissa. Nykyisin lajilla on arvioitu elossa 100 000–499 999 sukukypsää yksilöä. Arvio perustuu lajin runsauteen Perussa. Metsäkato on harmaatinamin suurin uhka, koska se vaatii menestyäkseen koskematonta metsää ja on siten erityisen altis pirstoutumiselle ja muille häiriötekijöille. Lajin levinneisyys on jo valmiiksi hajanainen. Paikoin myös metsästys vähentää harmaatinamien lukumääriä. Kansainvälinen luonnonsuojeluliitto IUCN luokitteli harmaatinamin elinvoimaiseksi lajiksi vuosien 2004–2009 arvioissaan, mutta on vuoden 2012 arviosta lähtien pitänyt sitä vaarantuneena.
Ravinto ja elintavat
Harmaatinamin ravinto koostuu pääasiassa hedelmistä, joskus siemenistä, selkärangattomista ja toisinaan pienistä selkärankaisista. Lisääntymisaika on Kolumbiassa tammikuusta maaliskuuhun ja Venezuelassa kesäkuussa. Harmaatinami pesii yleensä pienissä karikkeen koloissa suurten puiden juurella tai pensaiden juurien joukossa.
Jon Lajoie
Tausta
Lajoie syntyi St Hubertissa, Quebecissa ja kasvoi Montrealissa, Quebecissa. Hänen isänsä on ranskankanadalainen ja hänen äitinsä on englanninkanadalainen. Hän valmistui Dawsonin yliopiston teatterilinjalta vuonna 2001. Vuodesta 1998 asti, hän on näytellyt englanninkanadalaista muusikkoa nimeltä Thomas Edison Radio-Canadan ranskankanadalaisessa tilannekomediassa L'auberge du chien noir.
Viljo Leskinen
Viljo Armas Antero Leskinen (16. joulukuuta 1909 Toholampi – 16. marraskuuta 1945 Helsinki) oli suomalainen ampuja.
Jon Lajoie
Aiheesta muualla
Jon Lajoien Youtubekanava
Carlos Eduardo
Carlos Eduardo -nimisiä henkilöitä:
Viljo Leskinen
Leskinen osallistui Berliinin olympiakisoihin 1936, jossa sijoittui pienoiskiväärin makuukilpailussa 15:nneksi. MM-kilpailuissa hän saavutti henkilökohtaisissa kilpailuissa kaksi hopeaa ja joukkuekilpailuissa viisi kultaa, kolme hopeaa ja kaksi pronssia. Henkilökohtaiset mitalit tuli Helsingin MM-kilpailuissa 1937 pienoiskiväärin täysottelusta ja pystykilpailusta. SM-kilpailuissa hän voitti viisi kultaa pienois- ja vapaakiväärillä 1931–1937.
Leskinen edusti urallaan Suomen Metsästysyhdistystä ja Patruunatehtaan Ampujia. Hänen veljensä Kullervo Leskinen oli myös ampuja.
Leskinen kuoli 16. marraskuuta 1945 Helsingissä. Hän oli myöhään edellisenä iltana 15. marraskuuta riidan päätteeksi ampunut erään naisen ja sen jälkeen itsensä.
Big Brother Australia
Big Brother on australialainen tositelevisiosarja. Ohjelman ensimmäinen tuotantokausi alkoi 23. huhtikuuta 2001. Neljän vuoden tauon jälkeen ohjelma alkoi jälleen elokuussa 2012.
Kaudet
Spin-off-kaudet
Ron Hainsey
Ronald Hainsey (s. 24. maaliskuuta 1981 Bolton, Connecticut, Yhdysvallat) on yhdysvaltalainen jääkiekkoilija, pelipaikaltaan puolustaja, joka on vapaa pelaaja.
Inferno 28
Inferno 28 on Håkan Södergrenin suunnittelema purjevene. Inferno 28 on yksi Tallberg Nautican myymää Inferno-sarjaa. Inferno 28 on valmistettu Kalajoella Tabasco Marine Ky -veistämöllä. Samoista muoteista on tehnyt myöhemmin Saint 28 -purjeveneet paimiolainen Saintboats Oy. Nimi Inferno juontaa juurensa Tallberg Nautican mainostoimiston vetäjän Kreikan matkalta, jossa oli Inferno-niminen yökerho. Inferno 28 tuli markkinoille 1986 ja oli tuolloin aikakauteen nähden hyvin edistyksellinen vene. Vene on retkivene, mutta se on myös nopea purjehtia pitkän maston ja suuren purjepinta-alansa ansiosta. Veneen sisätilat on avarat veneen koko huomioiden. Keula- ja peräkajuutassa ei ole ovia, mutta veneessä on erillinen ovellinen WC. Nukkumapaikkoja veneessä on kaksi keulassa, kaksi perässä ja yksi salongin oikeanpuoleisella sohvalla. Vasemmanpuoleinen sohva on alle kaksi metriä pitkä ja näin ollen ei sovellu kuin lapselle. Käytännössä veneellä voi retkeillä helposti neljä henkilöä. Veneen avotila on sisätiloihinsa verrattuna ahdas. Penkeissä on suojaisat selkänojat, mutta niiden päällä on hieman hankala istua veneen kallistuessa. Avotila ei myöskään ole kovin syvä sillä takakajuutta rajoittaa sitä.
Purjehdusominaisuudet
Vene on purjehdusominaisuuksiltaan nopea ja eloisa. Veneessä on suhteellisen korkea masto, noin 14 metriä veden pinnasta, mutta kuitenkin matala köli, jonka syväys on vain 1,5 metriä. Vene pyrkii nousemaan tuuleen varsinkin kun käytetään etupurjeena suurikokoista genuaa (28,8 m2). Veneessä on suhteellisen matala reivikynnys noin 6 m/s, eikä venettä kannatakaan ajaa liian suurilla purjeilla. Veneen kallistaessa yli 30 astetta, joutuu pinnalla kampeamaan aika paljon vastaan, jolloin veneen vauhti hidastuu. Yli 30 asteen kallistuman jälkeen vene mielellään kääntyy tuuleen, kun peräsin ei enää pidä (broach). Veneen vauhti ei reivatessa laske vaan kovalla tuulella reivattu vene etenee nopeammin kuin reivaamaton. Infernot ovat nopeiden purjeveneiden maineessa, mutta 28 on enemmän retkivene eikä niin nopea kuin sen sisarukset 26 29 31 ja 33.
Takila ja purjeet
Veneessä on tyypillinen kannella seisova 7/8 osa-takila. Mastossa on yhdet taaksepäin kallistetut saalingit, joten veneessä ei tarvitse käyttää barduunoita(ajovantteja), mutta niitäkin on asennettu parantamaan etupurjeen muotoa. Veneessä väitetään olevan notkea masto, mutta se on kuitenkin edeltäjäänsä (29) huomattavasti jämäkämpi. Veneitä on toimitettu itsejalustavalla fokalla(pieni keulapurje), mutta vantit kiinnittyvät veneen kannelle eivätkä kylkiin, jolloin veneessä voidaan käyttää täysikokoista genuaa.
Moottori
Veneen yleisin ensiasennusmoottori on Volvo Penta 2001. Moottori on yksisylinterinen dieselmoottori ja siinä on 9 hevosvoimaa. Moottori on hieman tehoton nykysuositusten mukaan veneen koko huomioidein. Moottoreissa on käytetty Volvon 120 S-vetolaitetta, mutta myös akselivetoisia on tehty. Joissain veneissä on hieman tehokkaampi moottori, 12,5 hevosvoimainen Mitshubishi Ekström.
Lähteet ja koepurjehdukset
Vene on koepurjehdittu suomalaisissa veneilylehdissä ainakin kolmesti:
Stéphane Ruffier
Ruffier teki ensiesiintymisensä Ranskan A-maajoukkueessa vuonna 2010. Hänet valittiin mukaan MM-kilpailuihin 2014.
Jelena Voinova
Jelena Voinova (s. 10. maaliskuuta 1985) on venäläinen 400 metrin juoksija.
Torinon sisäratojen EM-kilpailuissa 2009 hän voitti kultaa 4 × 400 metrin viestissä yhdessä Natalja Antjuhin, Darja Safonovan ja Antonina Krivošapkan kanssa.
Ditiotreitoli
Käyttö
Ditiotreitolin hapetus-pelkistys­potentiaali on alhainen −0,33 V eli se on hyvä pelkistin. Tällöin se hapettuu muodostaen syklisen kuusiatomisen disulfidin. Tätä ominaisuutta käytetään hyväksi biokemiassa proteiinitutkimuksissa. Ditiotreitoli kykenee pelkistämään esimerkiksi kysteiiniaminohapon sivuryhmiä muodostamat disulfidisidokset tioliryhmiksi. Pelkistyksen jälkeen usein lisätään myös jodietikkahappoa estämään disulfidisiltojen uudelleenmuodostuminen. Ditiotreitolin liuosta voidaan myös käyttää ehkäisemään disulfidisidosten muodostumista. Näihin tarkoituksiin voidaan käyttää myös muitakin tioleja, kuten merkaptoetikkahappoa. thumb|left|250px|Disulfidisidoksen pelkistys ditiotreitolilla Ditiotreitolia voidaan käyttää hyväksi myös peptidien synteesissä. Sillä poistetaan tioliryhmien suojausryhmät esimerkiksi tert-butyylimerkaptoryhmät.
Sultan Məcid Əfəndiyev
Sultan Məcid Əfəndiyev syntyi porvarisperheeseen. Hän liittyi Venäjän sosiaalidemokraattiseen työväenpuolueeseen vuonna 1904, oli perustamassa sosiaalidemokraattista Hümmət-järjestöä ja osallistui vuosien 1905–1907 vallankumoustapahtumiin. Vuonna 1915 hän valmistui lääkäriksi Kazanin yliopistosta.
Helmikuun vallankumouksen jälkeen Əfəndiyev oli Bakun neuvoston sekä Hümmətin ja bolševikkipuolueen komiteoiden jäsen. Vuonna 1918 hän työskenteli kansallisuusasiain kansankomissariaatin Taka-Kaukasian muslimiasiain komissaarina ja VKP(b):n keskuskomitean idän kansojen kommunistijärjestöjen keskusbyroon varapuheenjohtajana. Vuosina 1920–1921 hän oli Bakun neuvoston toimeenpanevan komitean jäsen, Azerbaidžanin kommunistipuolueen erityisvaltuutettu ja Gəncən kuvernementin komissaari. Vuosina 1921–1924 hän toimi Azerbaidžanin SNT:n maatalouden kansankomissaarina ja vuosina 1924–1927 Azerbaidžanin työläis-talonpoikaisen tarkastuksen kansankomissaarina sekä tasavallan kommunistipuolueen keskuskontrollikomission puheenjohtajana. Hän oli myös VKP(b):n keskuskontrollikomission, Taka-Kaukasian aluekomitean ja Azerbaidžanin kommunistipuolueen keskuskomitean byroon jäsen.
Vuonna 1927 Əfəndiyev nimitettiin Azerbaidžanin SNT:n toimeenpanevan keskuskomitean varapuheenjohtajaksi ja vuonna 1931 sen puheenjohtajaksi. Vuosina 1932–1936 hän toimi myös Taka-Kaukasian SFNT:n toimeenpanevan keskuskomitean puheenjohtajana.
1930-luvun lopussa Əfəndiyev joutui Stalinin vainojen uhriksi. Hänet pidätettiin kesäkuussa 1937 ja ammuttiin seuraavan vuoden huhtikuussa.
Scum of the Earth
Scum of the Earth on vuonna 2003 perustettu metalliyhtye. Se sai alkunsa, kun Rob Zombie siirsi musiikkiuransa hetkeksi sivuun ja keskittyi kirjoittamiseen ja elokuvien ohjaamiseen. Tällä ajalla Mike Riggs ja John Tempesta perustivat Scum of the Earthin. He ovat julkaisseet kaksi studioalbumia.
Bändin nimeen saattoi vaikuttaa Rob Zombien samanniminen kappale "Scum of the Earth", joka julkaistiin 2000-luvulla. Mitä luultavimmin siihen vaikutti kuitenkin samanniminen elokuva.
Mahjoub Haïda
El-Mahjoub Haïda (s. 1. heinäkuuta 1970) on marokkolainen entinen yleisurheilija, joka kilpaili keskimatkojen juoksussa. Hän voitti 800 metrillä hopeaa sisäratojen MM-kisoissa 1997, kultaa Välimeren kilpailuissa 1993 ja pronssia Afrikan-mestaruuskilpailuissa 1992. Haïda osallistui olympialaisiin kahdesti, vuosina 1992 ja 2000. Hän oli molemmilla kerroilla mukana 800 metrin matkalla, mutta ei selviytynyt finaaliin.
Objektiivi
thumb|Nikonin 18–70 mm [[polttovälin zoom-objektiivi]] Objektiivi on linssistö tai linssijärjestelmä, joka muodostaa optisen kuvan kohteesta. Objektiivin kuva voidaan projisoida kuvatasolle sellaisenaan (kamera, projektori) tai sitä voidaan tarkastella okulaarin avulla (kiikari, kaukoputki, mikroskooppi).
Mahjoub Haïda
Haïda juoksi maailman kauden nopeimman ajan 1 000 metrillä vuosina 1995 ja 1998.
Ennätykset
Lähde: IAAF
Objektiivi
Kuvausobjektiivi on kameran runkoon liitettävä linssijärjestelmä, jonka tehtävänä on keskittää valonsäteet kamerassa olevaan filmiin tai kuvakennolle.
Objektiivin polttoväli ja aukko
thumb|Erilaisia objektiiveja: 50mm 1:2,8 macro, 70–300mm 1:4-5.6 ja 10–20mm 1:4-5.6Objektiivin tärkeät ominaisuudet ovat polttoväli ja aukko. Yksinkertaisessa linssissä polttoväli on etäisyys linssistä kuvatasoon, johon syntyy terävä kuva äärettömän kaukana olevasta kohteesta. Aukko tällaisessa linssissä on polttoväli jaettuna linssin halkaisijalla. Jos esimerkiksi polttoväli on 100 mm ja linssin halkaisija on 40 mm, niin aukko on 2,5 ja sitä merkitään f:2.5 tai 1:2.5. Objektiivin suurinta aukkoa kutsutaan nimellä valovoima.
Aukko kertoo, kuinka paljon valoa objektiivi kykenee toimittamaan kuvatasoon. Mikäli objektiivissa on mahdollisuus suuren aukon käyttämiseen, se kykenee hämärässäkin toimittamaan niin paljon valoa filmikameran filmille tai digitaalikameran ilmaisimelle, ettei riittävän valomäärän keräämiseksi tarvitse pidentää valotusaikaa ja ottaa samalla sitä riskiä, että kamera ehtii tärähtää valotuksen aikana. Kirkkaassa valossa aukkoa voidaan pienentää, koska valoa saadaan tarpeeksi lyhyilläkin valotusajoilla. Aukon pienentäminen syventää sitä aluetta, jolla sijaitsevat kohteet näkyvät objektiivin kautta terävinä. Mitä pienempi aukko (eli suurempi lukuarvo), sitä laajempi on syvyyssuuntainen terävyysalue. Näin ollen runsaassa valossa voidaan kuvan syvyysterävyyttä parantaa valitsemalla pienempi aukko, eikä tämä vielä aiheuta tärähdysvaaraa tai pakota tukemaan kameraa jalustalla tärähdysten ehkäisemiseksi. Suurella aukolla on mahdollista luoda kuvaan voimakkaita vaikutelmia vaihtelevalla terävyysalueella. Toisin sanoen suurella aukolla saadaan osa kuvasta teräväksi ja osa sumeaksi.
Objektiiviryhmiä
Objektiivit jaetaan karkeasti luokkiin esimerkiksi polttovälinsä mukaan. Objektiivin polttoväli ilmoitetaan yleensä millimetreissä.
Arent Passer
Arent Passer (1560 Haag – 1637 Tallinna) oli hollantilainen kuvanveistäjä, arkkitehti ja taiteilija, joka teki uraa Ruotsin hallitsemassa Virossa. Hänen tunnetuimpia töitään ovat Pontus de la Gardien ja tämän puolison muistomerkki Tallinnan tuomiokirkossa. Aren Passer kuoli vuonna 1637 ja hänet haudattiin Olevisten kirkkoon.
Objektiivi
Normaaliobjektiivi
Normaaliobjektiivi vastaa suurin piirtein ihmissilmän normaalia perspektiiviä ja tuottaa noin 46° kuvakulman. Normaaliobjektiivin polttoväli vaihtelee käytettävän filmin koon mukaan, esimerkiksi kinofilmillä ja ns. täyden kuvakennon digitaalisilla järjestelmäkameroilla se on noin 50 mm, isommilla 645-järjestelmän filmikameroilla 80 mm. Tämä on suunnilleen kuvan diagonaalin mitta.
Arent Passer
Elämäkerta
200px|thumb|vasen|Passerin johdolla rakennettu Tallinnan Mustapäiden talon pääty. Arent Passer syntyi Haagissa vuonna 1560. Hän saapui Tallinnaan Juhana III:n suosituksesta ruotsalaisten vallanpitäjien palvelukseen vuonna 1589. Hänen ensimmäinen työnsä kaupungissa oli Pontus de la Gardien ja tämän vaimon Sofia Gyllenhielmin hautamonumentti, joka valmistui vuonna 1695. Tämän jälkeen hän johti Tallinnan Mustapäiden talon päädyn ja portaalin uudistamista, mikä saatiin loppuun vuonna 1597. Hanke aloitettiin Ruotsin kuninkaan Sigismundin vierailua varten, jota ei kuitenkaan lopulta koskaan järjestetty. Vuosina 1602–1604 Passer teki töitä Tallinnan kaupunginrakennusmestarina, mutta teki töitä myös Uppsalan ja Turun rikkaille kauppiaille ja aatelisille. Kuningas Sigismund kehotti häntä muuttamaan Tukholmaan, mutta Passer ei tähän suostunut. Arent Passer kuoli Tallinnassa vuonna 1637 ja hänet haudattiin Olevisten kirkkoon. Hänen poikansa Dionysius Passer jatkoi isänsä jalanjäljillä rakentaen myös barokkityylisiä rakennuksia.
Objektiivi
Kauko-objektiivi
pienoiskuva|400 mm kauko-objektiivi kiinnitettynä kameraan. Normaaliobjektiivia suppeamman kuva-alan objektiiveja kutsutaan kauko-objektiiveiksi. Puhekielessä kauko-objektiivia kutsutaan teleobjektiiviksi. Tarkkaan ottaen tele viittaa tiettyyn tekniseen rakenteeseen, jolla objektiivin todellinen pituus saadaan polttoväliä lyhyemmäksi. Käytännössä kaikki nykyiset pienkameran kauko-objektiivit ovat telerakenteisia. Kinofilmiä tai vastaavan kokoista kennoa käytettäessä tele- eli kauko-objektiiveina voidaan pitää polttoväliltään 80 mm ylittäviä objektiiveja.
Kauko-objektiivi sopii lintujen ja muiden pienien tai kaukana olevien kohteiden kuvaamiseen. Muotokuvauksessa suositaan 35 mm kamerassa noin 100-millimetrisiä objektiiveja, jotka mahdollistavat syväterävyysalueen muuntelun ja tuottavat laajakulmaisempaa objektiivia miellyttävämmän perspektiivin.
Laajakulmaobjektiivi
Normaaliobjektiivia laajemman kuvan tuottavia objektiiveja kutsutaan laajakulmaisiksi. Kinofilmiä käytettäessä laajakulmaisina voidaan pitää objektiiveja, joiden polttoväli on 35 mm tai alle. Linssijärjestelmän lyhyempi polttoväli tarkoittaa suurempaa optista taittokykyä, jolloin kameran kuvakulma on suurempi.
Laajakulmaobjektiivi sopiikin laajojen näkymien kuten maisemien tallentamiseen, kuvaamiseen ahtaissa tiloissa sekä arkkitehtuurin kuvaukseen. Siinä on suuri syväterävyysalue.
Peiliheijastuskameroiden laajakulmien rakennetta kutsutaan retrofokus-tyyppiseksi. Siinä objektiivin etäisyys kuvatasosta saadaan polttoväliä pidemmäksi.
Kalansilmäobjektiivi
Kaikkein laajimman, 180 asteen kuva-alan tarjoavaa laajakulmaobjektiivityyppiä sanotaan kalansilmäobjektiiviksi. Sen polttoväli kinofilmikamerassa voi vaihdella 8 mm:stä 16 mm:iin.
Kalansilmäobjektiivin kuva on vääristynyt pyöreäksi, kupumaiseksi tai tynnyrimäiseksi: kuvan keskiosat ovat pullistuneet paksuksi keskeltä päiden kutistuessa molempiin suuntiin.
Kalansilmäobjektiivilla voidaan ottaa helposti panoraamakuva. Tynnyrivääristymää voidaan korjata tietokoneen kuvankäsittelyohjelmalla niin, että kuva muistuttaa enemmän normaaliobjektiivilla otettua tavallista valokuvaa. Panoraamavaikutelma saadaan myös ilman laajakulmaobjektiivia tai kalansilmäobjektiivia, jos samasta kohteesta otetaan esimerkiksi 2–4 valokuvaa osittain päällekkäin ja yhdistetään ne kuvankäsittelyohjelmalla.
Toisaalta kalansilmäobjektiiville tyypillinen vääristymä voi toimia myös tehokeinona.
Kiinteäpolttovälinen objektiivi
Kiinteäpolttovälinen objektiivi on objektiivi, jonka polttoväliä ei voida muuttaa. Kiinteäpolttovälisten objektiivien etu on yksinkertainen rakenne ja usein hyvä kuvanlaatu. Niiden haittana on se, että ainoa keino valokuvan rajauksen muuttamiseksi on siirryttävä lähemmäksi tai kauemmaksi kuvauskohteesta.
Kiinteäpolttovälisistä objektiiveista tarkimpia ovat suuren valotusaukon normaaliobjektiivit, joita voidaan suuren valovoimansa vuoksi käyttää hämärä- ja yövalokuvaamiseen. Tiettävästi suurin normaaliobjektiivissa ollut valotusaukko on Canonin ja Zeissin yhteistyönä 1961 valmistamassa Canon 50 mm:n objektiivissa, jonka valotusaukko oli 1/0,95 polttoväliä. Se ei ollut kaupallinen menestys. Nykyään muuttuvapolttovälistä objektiivia parempana vaihtoehtona pidetään yleensä normaalietäisyyksillä kuvattaessa 1/1,4 -valotusaukkoista 50 mm:n objektiivia. Myös 1/1,8 -valotusaukkoinen normaaliobjektiivi on parempi kuin järjestelmäkameran mukana yleensä tulevat 1/3,5 -aukkoiset muuttuvapolttoväliset objektiivit, joiden polttoväli on yleensä luokkaa 17–55 mm tai 18–80 mm.
Muuttuvapolttovälinen objektiivi
thumb|Zoom-objektiivin toimintaperiaate.Muuttuvapolttovälinen objektiivi eli zoom-objektiivi tarkoittaa objektiivia, jonka polttoväliä voi muuttaa. Muuttuvapolttovälisellä objektiivilla voidaan korvata useita eri etäisyyksille sopivia kiinteäpolttovälisiä objektiiveja. Zoom-objektiivien haittana on usein huonompi kuvanlaatu kuin kiinteäpolttovälisillä objektiiveilla.
Peilin käytön mukaan
pienoiskuva|245x245px|Katadioptrinen Rubinar 500mm f/5,6 Tavanomaiset objektiivit koostuvat useista linsseistä. Joissain tapauksissa on hyödyllistä käyttää linssien sijaan peilejä. Tällaisia ovat esimerkiksi katadioptriset objektiivit, jotka ovat poikkeuksellisen pienikokoisia kauko-objektiiveja. Näiden objektiivien periaate on sama kuin peiliteleskoopeissa, joissa kaukaa kapeasta kuvakulmasta tuleva valo ohjataan tyypillisesti kahden peilin ja joidenkin linssien läpi kennolle. Tämä periaate mahdollista poikkeuksellisen lyhyiden, mutta pitkäpolttovälisten kauko-objektiivien valmistamisen. Tyypillisiä polttovälejä ovat esimerkiksi 500 mm ja 1000 mm. Katadioptristen objektiivien haittana on suhteellisen huono valovoima (tyypillisesti kiinteä aukko f/8), kirkkaiden mutta epätarkkojen yksityiskohtien näkyminen pallomaisina ja kontrastiton kuva. Etuja ovat pieni koko sekä edullinen hinta, joka on usein vain murto-osa vastaavasta vain linssejä käyttävästä objektiivista.
Valovoimaisuuden mukaan
Jotkut valokuvauksen harrastajat ovat kiinnostuneita poikkeuksellisen valovoimaisista objektiiveista huolimatta niiden tavallista suuremmasta koosta. Ääriesimerkkejä tällaisista objektiiveista ovat:
Tavanomaisimpia valovoimaisia objektiiveja ovat valotusaukoiltaan 1/1,8 tai 1/1,4 ja polttoväliltään yleensä 50 mm:n normaaliobjektiivit. Suuriaukkoisten eli valovoimaisten normaaliobjektiivien tuottamat kuvavirheet voivat olla vähäisempiä kuin muuttuvapolttovälisissä objektiiveissa, ja niiden kuvanpiirto voi olla näitä terävämpi. Ne sopivat helposti tavoitettavien, liikkumattomien kohteiden kuvaamiseen, samoin kuin yö- ja hämäräkuvaamiseen. Tämä johtuu siitä, että suuri aukko mahdollistaa kohtalaisen lyhyen valotusajan silloinkin, kun valoa on vain vähän, jolloin kuvan epätarkkuutta aiheuttava kameran tärähtämisen riski vähenee.
Tarkennusetäisyyden mukaan
Lähikuvaus- eli makro-objektiivit ovat hyviä kuvattaessa pieniä kohteita kuten hyönteisiä ja pieniä kasveja. Nykyaikainen valovoimainen makro-objektiivi sopii kyseiselle myös yleiskäyttöön. Jotkut vanhimmat makro-objektiivit kykenivät tarkentamaan vain lähietäisyyksille. Tyypilliset makro-objektiivit ovat polttoväliltään 70 mm:stä 150 mm:iin, ja ne tarkentuvat tyypillisesti etäisyyksille 10 cm:stä 20 cm:een. Lähikuvauksessa makro-objektiivien toimintaa voidaan edelleen parantaa erilaisten lisävarusteiden, esimerkiksi loittorenkaitten avulla.
Tunnettuja valmistajia
Perinteisesti kiinteäobjektiivisissa kameroissa, joiden objektiivia ei voinut vaihtaa, valmisti objektiivin kameran valmistaja, tai valmistaja tilasi kameroihinsa kiinnitettävän objektiivin mieleiseltään objektiivinvalmistajalta. Järjestelmäkameroiden aikana muodostui käytäntö, jonka mukaan objektiivivalmistajat tuottivat eri valmistajien kameroihin sopivia objektiiveja. Ratkaisevaksi muodostui tällöin kameraan yhteensopiva kiinnitys.
Uudet kameramallit ovat saattaneet aiheuttaa sen, ettei samankaan valmistajan vanha objektiivi sopinut enää erilaisen kiinnityksensä vuoksi uudempiin kameramalleihin, eikä uudemmilla kameramalleilla voinut käyttää saman valmistajan aikaisemmin valmistamia objektiiveja. Ongelmaksi tämä tuli sellaisilla valokuvaajilla, joilla oli paljon kalliita tai erikoisia vanhan kiinnitysmenetelmän objektiiveja.
Kameranvalmistajista Nikon on yleensä tehnyt uusista kamerarungoista sellaisia, että myös vanhat objektiivit sopivat niihin. Useimmat vanhat objektiivit saa kuitenkin liitettyä uusiin digitaalisiin kameroihin erilaisilla sovittimilla. Sovittimet ovat erityisen käytännöllisiä kameroissa, joissa objektiivin kiinnityksen ja kennon välimatka on tavallista pienempi, kuten esimerkiksi peilittömissä järjestelmäkameroissa. Jos tämä edellytys ei täyty, on objektiivi liian etäällä kennosta, eikä sitä voi käyttää alun perin suunnitellulla tavalla esim. tarkennusalueen suhteen. Esimerkiksi Micro Four Thirds -järjestelmä on tullut suosituksi vanhoja objektiiveja käyttävien valokuvaajien keskuudessa useiden sovittimien saatavuuden vuoksi.
Bigg Boss Arabia
Big Brother: The Boss (Big Brother: الرئيس) on arabiankielinen televisio-ohjelma, joka perustuu tositelevisioformaattiin Big Brother. Arabian Big Brother oli maailman ensimmäinen Big Brother, joka jouduttiin keskeyttämään.
Kirjokiven junaonnettomuus 1962
Kirjokiven junaonnettomuus tapahtui 24. syyskuuta 1962 Savon radalla Kirjokiven rautatieasemalla Valkealassa, kun Kouvolasta pohjoiseen matkannut henkilöjuna 771 ja pohjoisesta tullut tavarajuna 7910 törmäsivät toisiinsa.
Kouvolasta pohjoiseen lähtenyt henkilöjuna 771 oli pysähtynyt Kirjokiven asemalle odottamaan pohjoisesta vastaan tulevaa tavarajunaa 7910. Henkilöjuna odotti raiteella yksi ja tavarajuna oli tarkoitus ohjata raiteelle kaksi. Vaihteen vaihtaminen ei kuitenkaan onnistunut ja tavarajuna törmäsi pysähdyksissä olleeseen henkilöjunaan. Onnettomuudessa loukkaantuneet vietiin Kuusankosken aluesairaalaan. Tavarajunaa vetänyt Hr12 2215 -veturi vaurioitui pahasti, mutta se kuitenkin korjattiin. Onnettomuuden syyksi selvisi rikkinäinen opastin, joka oli jäänyt näyttämään aja-opastetta.
Soulflyn diskografia
Soulfly on yhdysvaltalais-brasilialainen metalliyhtye, jonka perusti Sepulturan entinen kitaristi-laulaja Max Cavalera vuonna 1996.
Jevgeni Hrunov
Jevgeni Vasiljevitš Hrunov (10. syyskuuta 1933 Prudy, Tulan alue, Neuvostoliitto – 19. toukokuuta 2000 Moskova, Venäjä) oli neuvostoliittolainen kosmonautti, joka lensi Sojuz 5-/Sojuz 4 -avaruuslennolla.
Hrunov oli tekniikan kandidaatti (1971), Neuvostoliiton asevoimissa eversti, sai Neuvostoliiton sankarimitalin vuonna 1969.
Avaruusohjelmasta eläkkeelle siirryttyään vuonna 1980 hän toimi vuoteen 1989 asti ulkoasiain komiteassa.
Dede
Dede tai Dedé voi viitata seuraaviin:
Taiteilijanimenä:
Etunimenä:
Paulão
Paulão-nimisiä henkilöitä:
Jalkapalloilijat:
Koripalloilijat:
Lentopalloilijat:
Tue Lassen
Tue Lassen (s. 28. marraskuuta 1985 Faaborg, Tanska) on tanskalainen suunnistaja. Lassen on osallistunut 12 kertaa suunnistuksen maailmanmestaruuskilpailuihin vuodesta 2007 alkaen. Parhaina henkilökohtaisina saavutuksinaan hän on sijoittunut pronssille sprintissä Trentinossa 2014, seitsemänneksi keskimatkalla Savoiessa 2011 sekä kahdeksanneksi pitkällä matkalla Sotkamossa 2013. Tanskan joukkueessa hän voittanut sprinttiviestissä kultaa 2015 ja 2016, hopeaa 2014 ja 2017 sekä pronssia 2018. EM-kilpailuissa hän on saavuttanut sprinttiviestissä hopeaa 2016.
Suunnistuksen maailmancupin osakilpailussa Lassen on kaksi kertaa sijoittunut parhaimmillaan kolmanneksi.
Fatim Diarra
Fatim Winshett El Habib Diarra (s. 1986 Helsinki ) on suomalainen poliitikko ja kansanedustaja. Hän on vihreiden entinen varapuheenjohtaja ja Helsingin kaupunginvaltuuston puheenjohtaja sekä Naisasialiitto Unionin puheenjohtaja. Vuoden 2023 eduskuntavaaleissa hänet valittiin kansanedustajaksi.
Tausta
Diarra varttui Helsingin Jakomäessä ja Munkkiniemessä. Hänen isänsä Habib Diarra oli malilainen lääkäri, joka toimi Suomessa lääkärinä vuodesta 1991 ja oli mukana poliittisessa toiminnassa kokoomuksen jäsenenä Helsingissä sekä ehdolla vuoden 1999 eduskuntavaaleissa.
Poliittinen ura
Diarra aloitti poliittisen uransa toimimalla nuoriso- ja opiskelijapolitiikassa. Hän on ollut Suomen lukiolaisten liiton hallituksen jäsen ja varapuheenjohtaja. Vuonna 2009 hän toimi Helsingin vihreiden nuorten puheenjohtajana. Suomen nuorisoalan kattojärjestö Allianssin kansainvälisten asioiden ja kansainvälisen politiikan jaoston puheenjohtaja hän oli 2010–2011 ja jäsenenä ennen sitä. Vuonna 2011 hän oli Jyväskylän yliopiston ylioppilaskunnan hallituksen jäsen.
Kunnallisvaalit 2008 olivat ensimmäiset yleiset vaalit, joissa Diarra oli ehdolla. Hän sai 243 ääntä eikä tullut valituksi. Seuraavan kerran Diarra oli ehdolla kunnallisvaaleissa 2017 ja sai 1 068 ääntä. Hän tuli valituksi, vaikka kertoo tehneensä vain vähän vaalityötä. Valtuustokaudella 2017–2021 hän oli kasvatus- ja koulutuslautakunnan jäsen ja valtuustoryhmän varapuheenjohtaja.
Vuonna 2019 Diarra oli ehdolla eduskunta- ja eurovaaleissa. Ensimmäisissä hän sai 4 552 ja jäi varakansanedustajaksi. Toisissa hän sai 9 637 ääntä eikä vihreiden listan viidentenä tullut valituksi.
Kesäkuussa 2019 Diarra valittiin yhdeksi vihreiden kolmesta varapuheenjohtajasta.
Diarra on myös Munkkiniemen seurakunnan seurakuntaneuvoston jäsen sekä Naisasialiitto Unionin puheenjohtaja. Hän on kertonut kohtaavansa paljon häirintää erityisesti pitäessään esillä feministisiä teemoja.
Vuonna 2023 Diarra valittiin eduskuntavaaleissa kansanedustajaksi. Hän sai 6 774 ääntä.
Vuonna 2017 Diarra sai kansallista huomiota kirjoittamalla keskusteluketjuun henkilökohtaiselle Facebook-sivulleen: "Jos haluaa asua metsässä niin ole hyvä, mutta ihan turha odottaa samaa palvelutasoa ja metsässä on anketa, ainoa syy muuttaa sinne on insesti ja se että kukaan ei kuule kun vaimo huutaa apua." Kirjoituksen herättämän kohun jälkeen hän seuraavana päivänä pahoitteli kirjoitustaan sekä kuvasi sitä mauttomaksi ja inhottavaksi mustaksi huumoriksi, joka oli irroitettu asiayhteydestään. Hän myös kertoi kirjoituksen viittaavaan omiin sukujuuriinsa Suomen maaseudulla.
Vuonna 2020 Diarra nosti kansalliseen keskusteluun seksuaalisen häirinnän sosiaalisten median kanavien kautta. Diarra kertoi saavansa sukuelinten kuvia tuntemattomilta henkilöiltä sosiaalisen median kautta. Hän kertoi kokevansa, että peniskuvien lähettämisessä on kyse seksuaalisesta väkivallasta, jolla halutaan hiljentää.
Vuonna 2020 Vihreät naiset julkaisivat Turvassa-oppaan verkkoväkivallan urheiksi joutuneille. Oppaan kokoamista johtivat Diarra sekä viestinnän ja feministisen politiikan asiantuntija Annika Ojala Vihreistä naisista. Turvassa-oppaan ohjeistus on järjestön mukaan puoluekentällä ensimmäinen laatuaan ja se on tarkoitettu puolueen sisäiseen käyttöön.
Sähköpyöräkohu
Elokuussa 2020 Diarra kertoi sosiaalisen median kanavissaan, että oli tehnyt Helkaman kanssa sopimuksen saadakseen vajaan 3000 euron arvoisen sähköpyörän palkaksi sen markkinoinnista Diarran henkilökohtaisella Instagram-tilillä. Diarra vastasi syytöksiin poliittisen asemansa hyväksikäytöstä seuraavasti: ”Nyt puhutaan Instagram-maailmasta ja siitä, että siellä ihminen, jolla on paljon seuraajia, niin hehän vastaanottavat ja pyytävät erilaisia tuotteita testeihin”. Asian tultua julkisuuteen Diarraa kritisoitiin poliittisen uransa ja yksityiselämänsä liittämisestä yhteen, vaikka tapaukseen ei liittynyt suoranaista korruptiota. Diarra kertoi korvaavansa pyörän hinnan Helkamalle.
Muuta
Diarra toimi puheenjohtajana Naisasialiitto Unionissa, kun sen hallinnoima OmaTahto2020-kansalaisaloite aborttilain muuttamisesta hyväksyttiin viidentenä kansalaisaloitteena eduskunnassa. Kansalaisaloitteen seurauksena raskaana olevan oma tahto on riittävä peruste ennen 12. raskausviikkoa tehtävässä abortissa ja kahden lääkärin puoltavan lausunnon vaatimuksesta luovutaan. Eduskunta päätti muutoksista aborttilakiin niin, että kansalaisaloitteen keskeinen sisältö saatettiin voimaan muuttamalla raskauden keskeyttämisestä annettua lakia.
Työura
Diarra on työskennellyt muun muassa luokanopettajana sekä Suomen ylioppilaskuntien liiton kansainvälisten asioiden sihteerinä. Vuodesta 2018 hän on työskennellyt Pohjoisranta Burson-Marstellerin vaikuttajaviestinnän konsulttina.
Yksityiselämä
Fatim Diarra on naimisissa Suomen ylioppilaskuntien liiton puheenjohtajanakin toimineen Jari Järvenpään kanssa.
Linda (ohjelmointikieli)
Linda on tietokoneen ohjelmointiin käytettävä kieli, joka on tarkoitettu rinnakkaisohjelmointiin ja joka laajentaa isäntäkielen (kuten C, C#, Java) ominaisuuksia. Kieltä kutsutaan koordinaatiokieleksi.
Kieli käyttää monikkoja, joka on sarja tyypitettyjä kenttiä: (“Linda is powerful”, 2, 32.5, 62)
Suositumpia vaihtoehtoja Linda-kielen ohjelmointimallille ovat muun muassa viestinvälitykseen perustuvat mallit.
Engebret Skogen
Engebret Engebretsen "Embret" Skogen (20. elokuuta 1887 Løten – 4. syyskuuta 1968 Hamar) oli norjalainen ampuja ja olympiamitalisti. Hän edusti seuratasolla Løiten Skyttelagia. Skogen voitti Tukholman olympialaisissa 1912 pronssia 300 metrin sotilaskiväärin moniasentokilpailussa tuloksella 95 ja sijoittui 31:nneksi vastaavassa kisassa vapaakiväärillä.
Skogen oli pikaluistelija Dag Fornæssin isoisä.
Tábor
Tábor on kaupunki Etelä-Böömin läänissä Tšekin tasavallassa. Vuoden 2012 alussa kaupungissa oli 35 096 asukasta.
Ramon Magsaysay
thumb|Ramon Magsaysay. Ramon Magsaysay (31. elokuuta 1907 Iba – 17. maaliskuuta 1957 Cebu) oli filippiiniläinen sotilas ja poliitikko, joka toimi Filippiinien presidenttinä vuosina 1953–1957. Ollessaan puolustusministerinä vuosina 1950–1953 hän tukahdutti Filippiinien maaseudulla vuosia jatkuneen kommunistisen Hukbalahap-talonpoikaisliikkeen Huk-kapinan. Magsaysay kuoli lento-onnettomuudessa virassa ollessaan.
Ura
Magsaysayn isä oli seppä ja äiti opettaja. Hän opiskeli Filippiinien yliopistossa ja vuosina 1928–1932 kauppatieteitä José Rizal -yliopistossa. Ennen toista maailmansotaa hän työskenteli muun muassa autonkuljettajana, automekaanikkona ja liikenneyhtiön johtajana. Hän osallistui kuljetusjoukkojen sotilaana vuosien 1941–1942 taisteluihin ja pakeni vuorille Bataanin antautumisen jälkeen. Japanilaismiehityksen aikana Magsaysay johti keväästä 1942 alkaen vastarintaliikkeeseen kuuluneita läntisen Luzonin sissijoukkoja, jotka toimivat yhdysvaltalaisen eversti Frank Merrillin alaisuudessa. Magsaysayn joukot osallistuivat useisiin taisteluihin ja auttoivat karkottamaan japanilaiset Zambalesin alueen rannikolta ennen tammikuun 1945 lopussa tapahtunutta yhdysvaltalaisten maihinnousua. Yhdysvaltain sotilashallinto nimitti hänet Zambalesin provinssin kuvernööriksi vain viikkoa maihinnousun jälkeen 4. helmikuuta 1945.
Magsaysay erosi armeijasta vuonna 1946 ja oli liberaalipuolueen edustajana Filippiinien edustajainhuoneessa vuosina 1946–1950. Syyskuussa 1950 presidentti Elpidio Quirino nimitti hänet puolustusministeriksi ja antoi hänelle tehtäväksi kukistaa vuosia maaseudulla jatkunut Hukbalahap-kapina, jonka johtaja Luis Taruc oli muodostanut sissijoukoistaan ”kansan vapautusarmeijan”. Magsaysay uudisti ja puhdisti alennustilassa ollutta Filippiinien armeijaa erottamalla joukoittain korruptoituneita ja epäpäteviä upseereita. Vuoteen 1953 mennessä hän lannisti kapinalliset viemällä heiltä talonpoikien kannatuksen tarjoamalla hallituksen joukkoja tukeneille talonpojille maata, työkaluja ja ilmiantopalkkioita, antautuneille kapinallisille armahduksia ja värväytyneille sotilaille korotettuja palkkoja sekä panostamalla siviileille suunnattuun propagandaan. Maaseudun olojen kehittämiseen suunnattiin varoja osana kommunismin vastaista työtä. Toisaalta armeija vangitsi myös paljon viattomia kansalaisia sotatilaan julistetuilla alueilla.
Magsaysay pyrki armeijan avulla estämään vaalivilpin vuoden 1951 parlamenttivaaleissa. Monet filippiiniläiset alkoivat nähdä hänet lahjomattomana vastavoimana presidentti Quirinon korruptoituneelle hallinnolle. Magsaysayn arvosteltua hallituksen korruptiota ja saamattomuutta hänet pakotettiin eroamaan ministerin tehtävästä helmikuussa 1953. Oppositiossa ollut nationalistipuolue asetti Magsaysayn Quirinon vastaehdokkaaksi marraskuun 1953 presidentinvaaleissa, ja myös Quirinon vaikutusvaltainen puoluetoveri Carlos P. Romulo antoi hänelle tukensa. Magsaysay voitti vaalit ylivoimaisesti. Seuraavana vuonna Hukbalahap-kapina päättyi lopullisesti Luis Tarucin antautumiseen.
Presidenttinä Magsaysay pyrki toteuttamaan suuria yhteiskunnallisia uudistuksia, mutta vanhaa maanomistajaluokkaa edustanut parlamentti ei hyväksynyt hänen ehdottamaansa maareformia kokonaisuudessaan. Lisäksi hänen nimittämänsä hallitukset suhtautuivat välinpitämättömästi talonpoikien ongelmiin, joten pääosa Hukbalahapin kukistamiseen liittyneestä mielipiteenmuokkauksesta valui hukkaan ja kommunistien kannatus maaseudulla palautui. Karismaattisen Magsaysayn henkilökohtainen kansansuosio kuitenkin pysyi suurena. Ulkopolitiikassa Magsaysay jatkoi läheistä liittosuhdetta Yhdysvaltoihin, uusi amerikkalaisia yrityksiä suosineen kauppasopimuksen ja teki Filippiineistä Kaakkois-Aasian sopimusjärjestön (SEATO) perustajajäsenen.
Magsaysay kuoli lentokoneen maahansyöksyssä lähellä Cebua maaliskuussa 1957. Hänen seuraajakseen tuli varapresidentti Carlos P. Garcia.
Testamentin diskografia
Testament on kalifornialainen vuonna 1983 perustettu thrash metal -yhtye.
Hamekyttä – pojasta polvi paranee
Hamekyttä – pojasta polvi paranee (tunnetaan myös nimellä Hamekyttä 3, ) on yhdysvaltalainen komediaelokuva vuodelta 2011. Elokuvan pääosissa näyttelevät Martin Lawrence, joka oli pääosassa myös elokuvasarjan aikaisemmissa osissa Hamekyttä ja Hamekyttä 2, sekä Brandon T. Jackson. Elokuvan on ohjannut John Whitesell.
Mispelit
Mispelit (Mespilus) on ruusukasvien suku. Nykyisin se luokitellaan lähteestä riippuen joko hyväksytyksi suvuksi, orapihlajien (Crataegus) mahdolliseksi synonyymiksi tai yhdistetään orapihlajiin sektioksi (Crataegus sect. Mespilus).
Hamekyttä – pojasta polvi paranee
Elokuvan ensi-ilta oli Yhdysvalloissa 18. helmikuuta 2011. Suomessa elokuvan ensi-ilta oli 8. huhtikuuta 2011.
Kerrosmaalaus
thumb|[[Leonardo da Vincin keskeneräinen maalaus Pyhä Hieronymus noin vuodelta 1480.]] Kerrosmaalauksessa maalaus rakennetaan useammasta kuin yhdestä maalauskerroksesta. Alus- ja päällemaalauksen ohella voidaan käyttää useampaa kuin kahta värikerrosta. Alusmaalausta voisi verrata musiikin bassorytmiin, jolloin päällemaalaus vastaisi päälle soitettua sooloa.
Hamekyttä – pojasta polvi paranee
Elokuvan kuvaukset alkoivat huhtikuussa 2010, ja pääosa kohtauksista kuvattiin atlantalaisessa yksityisessä Agnes Scott College -tyttökoulussa.
Kerrosmaalaus
Kerrosmaalauksen työtapoja
Tavallisimmin ensin tehdään valkoinen pohjustus. Pohjustuksen päälle tehdään piirustus, jos se on tarpeen ja jatketaan alusmaalauksella. Päällemaalauksen jälkeen vuorossa on vernissaus. Varsinaista kerrosmaalausta ei käytetä esimerkiksi freskomaalauksessa, joka tehdään periaatteessa yhdellä maalauskerralla, vaikka maalauskerroksia voi olla enemmän kuin yksi. Freskomaalauksessa värikerrokset kuitenkin sekoittuvat toisiinsa, eivätkä ne jää erillisiksi. Öljyllä, temperalla, akvarellilla tai akryylillä maalatessa kerroksia voi olla enemmän. Kussakin maalauksessa käytettyjä kerroksia voidaan tutkia röntgen- ja infrapunasäteillä.
Alla prima -maalauksessa piirustusta, valöörejä ja värejä työstetään yhtä aikaa, mutta kerrosmaalaus perustuu työnjaon periaatteeseen. Kerroksittain työskennellessä esityö tehdään usein alusmaalauksessa. Joillakin taiteilijoilla alusmaalauksen piirustus ja valoorien hahmottelu voi olla yksityiskohtaista, toiset taas maalaavat suuria pintoja summittaisesti esiin.
Tavallisesti alusmaalaus on himmeämpi, jolloin vahvat värit sekä valot ja varjot maalataan päällemaalauksessa. Alusmaalaus on mieluiten eri tummuusastetta tai väriä kuin myöhempi kerros. Vastavärisen alusmaalauksen päälle maalatessa sävyt taittuvat hieman, tai valokohtia korostetaan tummemmilla pohjakerroksilla. Pohjasävy tai imprimituuri jää usein näkymään varjoissa tai siirtymäkohdissa.
Kerrosmaalauksen historiaa
Monet taidehistorian koulukunnat ovat maalanneet kerroksittain. Tärkeä muutos tässä suhteessa tapahtui renessanssin aikoihin, kun valkoinen maalauspohja korvattiin tummemmalla alusmaalauksella. Etenkin venetsialaiset maalarit suosivat tummaa pohjamaalausta, samoin Rembrandt myöhemmin barokin aikaan. Vanhoilla mestareilla alusmaalaukseen sisältyi piirustus, päämuodot, vaaleiden ja tummien pintojen hahmottelu ja yleensä maalauksen käsityöpuoli, jonka oppilaat saivat usein tehdä. Mestarit maalasivat alusmaalauksen päälle hieman alla priman tapaan, jolloin on mahdollista tavoittaa tuore ilme.
Viesti. Valitut novellit 1971–1997
'''Viesti. Valitut novellit 1971–1997''' on Tove Janssonin viimeinen novellikokoelma vuodelta 1998. Siihen sisältyy novelleja aikaisemmista kokoelmista sekä kahdeksan uutta kertomusta.
Monet uusista kertomuksista ovat omaelämäkerrallisia ja pohjautuvat vanhoihin päiväkirjamerkintöihin.
Suomenkieliseen laitokseen (1999) on lisätty novelli Emmelina. Kirjan ovat kääntäneet suomeksi Kyllikki Härkäpää, Kristiina Kivivuori, Eila Pennanen, Oili Suominen ja Päivö Taubert.
Dedé (jalkapalloilija, 1988)
Anderson Vital da Silva, taiteilijanimeltään Dedé, (s. 1. heinäkuuta 1988 Volta Redonda, Brasilia) on brasilialainen jalkapalloilija. Pelipaikaltaan hän on keskuspuolustaja. Dedé edustaa brasilialaista Cruzeiroa.
Dedé on pelannut Brasilian maajoukkueessa yhdeksän ottelua ja tehnyt niissä yhden maalin.
Sándor Prokopp
Sándor Prokopp (7. toukokuuta 1887 Kassa – 4. marraskuuta 1964 Budapest) oli unkarilainen ampuja ja olympiavoittaja. Hän edusti seuratasolla budapestilaista BEACia.
Prokopp osallistui olympialaisiin ensimmäistä kertaa Lontoossa 1908, jossa hän oli vapaakiväärin 300 metrin moniasentokilpailussa 43. Tukholman kisoissa 1912 hän sai kultaa vastaavasta kilpailusta sotilaskiväärillä ammuttuna tuloksella 97, ja hän oli mukana vielä Pariisin olympiakisoissa 1924 kaksitoista vuotta myöhemmin. Prokopp oli tuolloin 600 metrin vapaakiväärin makuuasentokilpailussa 55., 25 metrin kuvioammunnassa 53. ja ampui myös vapaakiväärin joukkuekilpailussa, jossa Unkari ei saanut sijoitusta.
Bob Foster
Bob Foster (27. huhtikuuta 1938 Borger, Texas – 21. marraskuuta 2015 Albuquerque) oli yhdysvaltalainen nyrkkeilijä. Ammattilaisurallaan hän otteli 65 ottelua, joista voitti 56 (niistä 46 tyrmäyksellä) ja hävisi kahdeksan (niistä kuusi tyrmäyksellä). Yksi ottelu tuomittiin tasapeliksi.
Bob Foster voitti raskaan keskisarjan maailmanmestaruuden vuonna 1968. Hän otteli myös kaksi kertaa raskaansarjan maailmanmestaruudesta ensin Joe Frazieriä vuonna 1970 ja sitten Muhammad Alia vastaan vuonna 1972.
Foster oli aikanaan kaikkien aikojen pisin raskaan keskisarjan maailmanmestari. Hänellä oli hoikka vartalo ja pitkät käsivarret.
Oman aktiiviuransa jälkeen Foster valmensi joitakin nyrkkeilijöitä, myös omaa poikaansa.
David Černý
David Černý (s. 15. joulukuuta 1967) on tšekkiläinen kuvanveistäjä. Hän herätti huomiota 1991 maalaamalla vaaleanpunaiseksi "Monumentin neuvostoliittolaisille panssarimiehille" Prahan keskustassa.
Hän on tehnyt parodian Damien Hirstin teoksesta The Physical Impossibility of Death in the Mind of Someone Living, jossa hain sijaan formaldehyditankissa ui Saddam Hussein.
Černýn teos Entropa, joka asetettiin näytteille Euroopan neuvoston Justus Lipsius -rakennukseen Brysseliin Tšekin EU-puheenjohtajuuskauden alkaessa 2009, herätti keskustelua ympäri Eurooppaa eri Euroopan maiden stereotyyppisillä kuvauksillaan.
James Dobson
thumb|James Dobson James Clayton Dobson (s. 21. huhtikuuta 1936 Shreveport, Louisiana, Yhdysvallat) on yhdysvaltalainen psykologi ja konservatiivisen Focus on the Family -järjestön perustaja. Häntä pidetään eräänä Yhdysvaltojen vaikutusvaltaisimmista kristillisistä johtajista.
Dobson on kirjoittanut useita kirjoja, jotka pääasiallisesti käsittelevät kasvatusta ja perhe-elämää. Kirjassaan Dare to Discipline (1970) hän rohkaisee vanhempia kurittamaan lapsiaan fyysisesti.
Suomen amerikkalaisen jalkapallon maajoukkue
Suomen amerikkalaisen jalkapallon miesten maajoukkue edustaa Suomea amerikkalaisen jalkapallon kansainvälisissä arvoturnauksissa. Suomi on osallistunut lajin kansainvälisiin arvokilpailuihin jo 1980-luvun alusta saakka. EM-kisoissa Suomi on maanosan menestynein maa viidellä kultamitalilla, neljällä hopealla ja neljällä pronssilla. MM-kisoihin Suomi on selviytynyt kerran, vuonna 1999, jolloin joukkue sijoittui kuudenneksi.
Ruotsi-maaottelut
Suomen miesten maajoukkue on pelannut Ruotsin kanssa vuosittaisen maaottelun muutamia poikkeuksia lukuunottamatta vuodesta 1992. Voitot: Suomi 12 – Ruotsi 11
Jakob Fredrik Krabbe
Jakob Fredrik Krabbe (8. heinäkuuta 1806 Vaasa – 25. maaliskuuta 1875 Pietari) oli Venäjän keisarillisessa armeijassa palvellut suomalainen kenraalimajuri.
Jakob Fredrik Krabben isä oli samanniminen Vaasan hovioikeuden sihteeri, äiti Anna Maria Fléege ja puoliso vuodesta 1835 vapaaherratar Terese Julia Vilhelmina Yxkull von Gyllenband. Krabbe tuli aliupseerikorpraaliksi 1. Suomen jalkaväkirykmenttiin 1822. Hänet ylennettiin 1827 alivänrikiksi ja 1829 vänrikiksi, siirrettynä 1. merirykmenttiin. Krabbe osallistui Marraskuun kansannousun kukistamiseen 1831–1832. Hänet siirrettiin Nevan merirykmenttiin vuonna 1834, jolloin hänet myös ylennettiin aliluutnantiksi. Krabbe siirrettiin 1837 opetusupseeriksi 2. Pietarin kadettikouluun, ylennettiin luutnantiksi 1838, alikapteeniksi 1842 ja kapteeniksi 1849, jolloin hänet myös nimitettiin komppanianpäälliköksi kadettikoulussa. Krimin sotaan osallistumisen jälkeen Krabbe yleni everstiluutnantiksi 1856. Everstiksi hänet ylennettiin 1860 ja marraskuussa 1863 hän sai eron sotapalveluksesta kenraalimajurina.
Kanadan Grand Prix 2005
Vuoden 2005 Kanadan Grand Prix oli Formula 1 -luokan osakilpailu, joka käytiin 10.–12. kesäkuuta 2005 Circuit Gilles Villeneuven radalla Montrealissa.
McLarenin Kimi Räikkönen voitti kauden kolmannen GP:nsä ja kavensi piste-eron MM-sarjaa johtavaan Renault'n Fernando Alonsoon jälleen 22 pisteeseen. Alonso keskeytti. Toinen oli Ferrarin Michael Schumacher ennen brasilialaista Ferrarin kuljettajaa Rubens Barrichelloa. Juan Pablo Montoya hylättiin mustalla lipulla hänen tultuaan varikolta radalle, vaikka varikon ulostulossa paloi punainen valo turva-auton vetämän letkan ohittaessa juuri varikkoa.
Kaikki evoluutiosta
Kaikki evoluutiosta on Gaudeamuksen julkaisema kokoomateos, joka julkaistiin Tieteen päivillä 2009. Teoksen ovat toimittaneet Ilkka Hanski, Ilkka Niiniluoto ja Ilari Hetemäki. Teos on julkaistu yhteistyössä Tieteellisten seurain valtuuskunnan kanssa.
Teos ilmestyi juhlavuonna, jolloin oli kulunut 200 vuotta sitten Charles Darwinin ja 150 vuotta luonnonvalintakäsityksen syntymästä. Teoksen kirjoittajat ovat suomalaisia tutkijoita, jotka käsittelevät luonnon, ihmisen ja kulttuurin kehitystä yleistajuisesti omien alojensa näkökulmista. Teos esittelee evoluution perusasiat ja käsittelee kirjoitusajankohdan tutkimustiedon avulla sellaisia kysymyksiä kuin miten kaikkeus ja elämä ovat syntyneet, mikä on moraalin ja uskonnon alkuperä ja millainen on maapallon ja ihmiskunnan tulevaisuus.
Sisällys
Osa I: Evoluutio luonnossa
Osa II: Ihmisen ja kulttuurin evoluutio
Osa III: Tulevaisuus
Kainalojutut:
Assamilaiset
thumb|175px|Assamilainen nainen. Assamilaiset ovat indoarjalaista assamin kieltä puhuva kansa Intian Assamin osavaltiossa. Vuonna 1991 heitä oli noin 15 miljoonaa osavaltion 22 miljoonasta asukkaasta. Assamilaisia asuu myös Bhutanissa.
Assamin muinaisia asukkaita olivat indoarjalaisia kieliä puhuneet radhat ja kamarupat. 1200-luvulla alueen valtasivat Burmasta saapuneet thailaista kieltä puhuneet ahomit, jotka sulautuivat kantaväestöön. Myöhemmin alueelle on muuttanut väestöä muualta Intiasta sekä Bangladeshista. Vuoristossa asuu pieniä alkuperäiskansoja.
Kansan pääelinkeino on maanviljely ja tärkein viljelyskasvi riisi. Lisäksi kasvatetaan hirssiä, maissia, papuja, pähkinöitä, seesamia, banaaneita, mangoja, juuttia, puuvillaa, tupakkaa ja teetä. Vetojuhtina käytetään puhveleja ja härkiä. Alueella tuotetaan myös silkkiä. Assamin teeviljelmien työntekijät ovat yleensä kotoisin Intian muista osavaltioista.
Ruokavalion perustan muodostaa mausteiden, vihannesten ja kalan kanssa syötävä riisi. Naiset pitävät pitkää hametta ja värikästä puseroa, jonka päälle sidotaan šaali. Miesten pukuun kuuluu dhoti tai housut ja niiden päällä roikkuva paita. Suurin osa kansasta asuu maaseudulla. Talot rakennetaan yleensä bambusta ja savesta ja katetaan heinällä. Jakamattomat suurperheet ovat yleisiä.
Uskonnoltaan assamilaiset ovat etupäässä hinduja. Polyteistisen hindulaisuuden ohella alueella on myös ihmisten tasa-arvoa korostavia monoteistisia lahkoja. Kastien väliset erot ovat pienempiä kuin muualla Intiassa. Tärkeitä uskonnollisia keskuksia ovat Kamakhyan temppeli Guwahatissa and Kechaikhatin temppeli Sadiyassa.
Assamin lähin sukukieli on bengali, ja sitä kirjoitetaan kahdella kirjaimella täydennetyllä bengalin kirjaimistolla. Assaminkielinen taiderunous syntyi 1300-luvulla ja historiallinen proosa 1600-luvulla. Nykykirjallisuus alkoi kehittyä 1800-luvun lopussa.
Emma Cooke
Emma C. Cooke (7. syyskuuta 1848 Fayetteville, Pennsylvania – 22. tammikuuta 1929 Washington (DC)) oli yhdysvaltalainen jousiampuja ja olympiamitalisti. Hänen seuransa oli washingtonilainen Potomac Archers.
Makaaberi
pienoiskuva|oikea|[[Pieter Brueghel vanhempi|Pieter Brueghel vanhemman maalaus Kuoleman riemuvoitto]]